Bumm.sk | Bombariadó a Szlovák Takarékpénztárban is
2018. április 9. hétfő - 10:42
2018.04.09 13:45
Hétfő reggel egy névtelen bejelentő közölte, hogy bomba van a Szlovák Takarékpénztár (Slovenská sporiteľňa - SLSP) épületében, a konkrét helyszínt azonban nem jelölte meg. Átvizsgálták a pozsonyi bankfiókokat, bombát azonban nem találtak.
13:45: A rendőrség átvizsgálta a Szlovák Takarékpénztár pozsonyi bankfiókjait, bombát azonban nem találtak - közölte Veronika Slamková pozsonyi kerületi rendőrségi szóvivő. "A bejelentést követően elvégezték a szükséges intézkedéseket. A pirotechnikusok 11:50 órakor végeztek az objektumok átvizsgálásával negatív eredménnyel" - fűzte hozzá.
Hétfő reggel egy névtelen bejelentő közölte, hogy bomba van a Szlovák Takarékpénztár épületében, a konkrét helyszínt azonban nem jelölte meg - közölte Marta Cesnaková, az SLSP szóvivője. "Intenzíven együttműködünk a rendőrséggel, amely átkutatja a Szlovák Takarékpénztár összes bankfiókját" - jelentette ki.
A takarékpénztár egyes bankfiókjait rövid időre bezárhatják. "A bankfiókok időszakos lezárásáról a helyszínre kiérkező rendőrök döntenek" - fűzte hozzá.